section_heading: Životopis
paragraph_text: Godine 1963. počela se snimati TV-serija "The Patty Duke Show", koja je trajala tri sezone i donijela Patty prvu nominaciju za nagradu Emmy. No, unatoč uspjehu karijere, Duke je, prema vlastitim riječima, bila nesretna pod paskom Rossovih, koji su imali potpunu kontrolu nad njezinim životom i zaradom. Upala je i u probleme s alkoholom i drogom, koji su se nastavili kroz dobar dio njezine karijere, a imala je i nekoliko neuspješnih pokušaja samoubojstava. Napokon se, s navršenih 18 godina, oslobodila Rossovih.